钦定古今图书集成/明伦汇编/氏族典/第385卷 > 李元名
## 钦定古今图书集成/明伦汇编/氏族典/第385卷 > 李元名

按《唐书舒王元名传》：“元名，始王谯，后徙王，历五州刺
史，实封至千户。子豫章王亶，治江州，有美政，高宗以
元名善训子，手诏褒美。治石州二十年，数游山林，有
高蹈意。垂拱中，徙郑州，为治廉威，进加司空。武后时，
亶为丘神𪟝所构，系诏狱死。元名坐迁利州，寻被杀。
神龙初，诏复官爵。时少子鄅国公昭已卒，乃以亶子”
津嗣。开元中，为左威卫将军。薨，子万嗣。薨，子藻嗣。